นักศึกษาอาชีวะอาสา จ.สตูล ออกหน่วยบริการดูแลสภาพรถ นักท่องเที่ยว และประชาชน เดินทางปลอดภัยเทศกาลปีใ
นักศึกษาอาชีวะอาสา จังหวัดสตูล ออกหน่วยบริการดูแลสภาพรถ นักท่องเที่ยว และประชาชน เดินทางปลอดภัยเทศกาลปีใหม่ อีกทั้งเป็นการฝึกทักษะงานบริการและจิตสาธารณะ

นักศึกษาอาชีวะอาสา จังหวัดสตูล ออกหน่วยบริการดูแลสภาพรถ นักท่องเที่ยว และประชาชน เดินทางปลอดภัยเทศกาลปีใหม่ อีกทั้งเป็นการฝึกทักษะงานบริการและจิตสาธารณะ ที่สถานีบริการน้ำมัน ปตท.อำเภอละงู อำเภอละงู จังหวัดสตูล วิทยาลัยการอาชีพละงู นำนักศึกษาอาสา เข้าร่วมโครงการอาชีวะอาสา บริการตรวจเช็คสภาพรถฟรี ในช่วงเทศกาลปีใหม่ 2561 โดยบริการตรวจซ่อมบำรุงรถจักรยานยนต์เบื้องต้น 20 รายการ และรถยนต์ นอกจากจะเป็นการบริการประชาชนใช้เส้นทางในช่วงเทศกาลเดินทางเฉลิมฉลองส่งท้ายปีเก่า ต้อนรับปีใหม่แล้ว ยังเป็นการร่วมดูแลผู้ใช้เส้นทางเพื่อไม่ให้เกิดอุบัติเหตุระหว่างการเดินทาง และยังเป็นการฝึกทักษะให้นักศึกษารู้จักการเป็นจิตอาสา บริการสาธารณะ ฝึกทักษะงานบริการ ฝึกฝนอาชีพให้เชี่ยวชาญมากยิ่งขึ้นกับการดูแลเบื้องต้นในรถจักรยานยนต์ และรถยนต์ ซึ่งได้รับการตอบรับจากนักท่องเที่ยว และประชาชนในพื้นที่ผู้ใช้เส้นทางเป็นอย่างดี

นายบัญญัติ หลังพิเศษ อาจารย์ในโครงการพิเศษบริการชุมชนวิทยาลัยการอาชีพละงู กล่าวว่า โครงการดังกล่าวเป็นกิจกรรมที่ดำเนินการมาอย่างต่อเนื่อง โดยสำนักงานคณะกรรมการอาชีวศึกษา ร่วมกับกรมการขนส่งทางบก จัดกิจกรรมอาชีวะอาสา บริการตรวจเช็คสภาพรถฟรี ตลอดช่วงเทศกาลปีใหม่ จนถึง 3 มกราคม 2561 โดยแต่ละวันมีประชาชน และนักท่องเที่ยวชาวไทยและต่างประเทศมาใช้เส้นทางมากขึ้นเกือบ 50 รายต่อวัน โดยมีบริการดูแลสภาพรถเบื้องต้น บริการจุดพักผ่อนคลายกาแฟ และสอบถามเส้นทาง ให้ผู้ใช้เส้นทางได้เดินทางต่อด้วยความปลอดภัย เปิดบริการตั้งแต่ 08.30-00.30 น. ณ สถานีบริการน้ำมัน ปตท.ละงู อำเภอละงู จังหวัดสตูล และอีกจุดจัดให้บริการที่บริเวณสถานีขนส่ง อำเภอเมืองสตูล